《梅山一首》
宋代·刘一止

伊昔市门隐，山今尚姓梅。危言关社稷，仙迹混蒿莱。

此事谁云者，斯人安在哉。伤今更怀古，老意独悲哀。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。